ลักษณะการประกอบธุรกิจ

(1) ความเป็นมา

บริษัท น้ำมันพืชไทย จำกัด (มหาชน) ได้จัดตั้งขึ้นเมื่อวันที่ 28 มีนาคม 2528 โดยตระกูล
“วิทยฐานกรณ์” โดยเริ่มแรก บริษัทฯมีโรงงานสกัดและกลั่นน้ำมันถั่วเหลืองที่กำลังการผลิต 400
ตันเมล็ดถั่วเหลืองต่อวัน ต่อมาในปี 2533 บริษัทฯได้เข้าไปซื้อทรัพย์สินของ บริษัท
โรงกลั่นน้ำมันนครไชยศรี จำกัด และได้ทำการขยายกำลังการผลิต ทำให้มีกำลังการผลิตรวมเป็น
800 ตันเมล็ดถั่วเหลืองต่อวัน ในวันที่ 12 พฤศจิกายน 2533
จดทะเบียนเข้าเป็นบริษัทจดทะเบียนในตลาดหลักทรัพย์แห่งประเทศไทย ในปี 2535 ลงทุนในบริษัท
น้ำมันบริโภคไทย จำกัด ในสัดส่วน 14% ปี 2536 ลงทุนในบริษัท พรอดดิจิ จำกัด ในสัดส่วน 43%
ปี 2537 ลงทุนใน บริษัท ไทย เวทเจ็ดเทเบิล ออยล์ อินเตอร์เนชั่นแนล จำกัด ในสัดส่วน 65% ปี
2540 บริษัทฯ ขยายกำลังการผลิตเป็น 1,500 ตันต่อวัน ปี 2541 บริษัทฯ
ได้รับการรับรองระบบการบริหารคุณภาพ ISO 9002
เป็นรายแรกของประเทศไทยในอุตสาหกรรมน้ำมันพืช ในปี 2543
บริษัทฯได้ขยายกำลังการผลิตเพิ่มเป็น 2,000 ตัน เมล็ดถั่วเหลือง/วัน และได้รับมาตรฐาน ISO
14001 เป็นระบบมาตรฐานการจัดการด้านสิ่งแวดล้อม ต่อมาในปี 2544
บริษัทได้ขยายกำลังการผลิตเป็น 3,500 ตัน เมล็ดถั่วเหลือง/วัน และในปี 2545
บริษัทได้รับการรับรองระบบ HACCP (Hazard Analysis Critical Control Point) หรือ
วิธีการวิเคราะห์อันตรายและจุดวิกฤติที่ต้องควบคุมในการผลิตอาหารและระบบ GMP (Good
Manufacturing Process) หรือวิธีการที่ดีในการผลิต ในปี 2546
บริษัทได้รับการรับรองระบบบริหารคุณภาพ ISO 9001 : 2000 และปี 2549
บริษัทได้รับการรับรองความสามารถตามมาตรฐาน ISO/IEC 17025 : 2005
ซึ่งเป็นการรับรองความสามารถห้องปฏิบัติการการทดสอบด้านการวิเคราะห์อาหารและอาหารสัตว์
จากสำนักมาตรฐานห้องปฏิบัติการ กระทรวงสาธารณสุข ปัจจุบันบริษัทมีกำลังการผลิตรวม 6,000
ตันเมล็ดถั่วเหลือง/วัน

ลักษณะการประกอบธุรกิจ

บริษัท น้ำมันพืชไทย จำกัด (มหาชน) เป็นผู้ประกอบการอุตสาหกรรมการเกษตร
บริษัทผลิตและจำหน่ายสินค้าหลัก 7 ชนิด ดังนี้

1.  กากถั่วเหลือง เป็นวัตถุดิบหลักที่ต้องใช้เพื่อผลิตอาหารสัตว์ กากถั่วเหลืองของบริษัทฯ
    จำหน่ายภายใต้ชื่อ “ทีวีโอ ไฮโปรมิล”
    เป็นผลิตภัณฑ์ที่ได้รับการยอมรับอย่างกว้างขวางในวงการอุตสาหกรรมการเลี้ยงสัตว์
    เนื่องจากมีคุณภาพสูง สม่ำเสมอ และได้มาตรฐาน

2.  น้ำมันถั่วเหลืองตรา “องุ่น” เป็นน้ำมันพืชที่ผลิตจากถั่วเหลือง 100%
    ใช้สำหรับปรุงอาหารในครัวเรือน
    และยังเป็นวัตถุดิบหลักที่สำคัญของอุตสาหกรรมผลิตอาหารสำเร็จรูปต่างๆ เช่น
    อุตสาหกรรมผลิตปลากระป๋อง อุตสาหกรรมผลิตน้ำพริกเผา และอื่นๆ
    เป็นน้ำมันถั่วเหลืองที่ได้รับความไว้วางใจจากผู้บริโภคและอุตสาหกรรมต่างๆ เป็นอย่างมาก
    เนื่องจากคุณภาพที่ไม่เป็นไข และให้คุณค่าทางโภชนาการที่ดีต่อสุขภาพ

3.  ฟูลแฟตซอย ภายใต้ชื่อ “ทีวีโอ ฟูลแฟตซอย”
    เป็นวัตถุดิบที่ใช้ผสมอาหารเพื่อเลี้ยงลูกสุกรและไก่ ช่วยให้ย่อยง่าย
    ให้โปรตีนและพลังงานสูงสุด อุดมด้วยกรดไขมันไม่อิ่มตัวซึ่งจำเป็นสำหรับสัตว์เลี้ยงชนิดต่าง ๆ
    โดยเฉพาะสัตว์เลี้ยงระยะเล็ก เสริมการเจริญเติบโตอย่างมีคุณภาพ
    โดยเฉพาะอย่างยิ่งช่วยเพิ่มการสร้างเนื้อแดงให้มากขึ้นในสัตว์

4.  เลซิติน เป็นสารสำคัญในอาหารกุ้ง ใช้เป็นส่วนผสมในการผลิตอาหารกุ้ง ไก่ หมู ปลา
    ช่วยเพิ่มความสามารถในการดูดซึมไขมัน ในกุ้ง ไก่ หมู ได้เร็วและดีขึ้น
    ช่วยในการดูดซึมคลอเรสเตอรอลในกุ้ง เพื่อนำไปใช้ในการสร้างเปลือก
    ในการลอกคราบแต่ละครั้ง ทำให้เพิ่มอัตราการเจริญเติบโตและรอดชีวิต

5.  ดีฮัล ซอยมีล เนื้อถั่วเหลืองกะเทาะผิว ให้โปรตีนคุณภาพสูง และคุณค่าอาหารอื่นๆ ที่สูงขึ้น
    มีไฟเบอร์ต่ำ ช่วยให้การย่อยอาหารของสัตว์ดีขึ้น
    ทำให้สัตว์สามารถใช้ประโยชน์จากอาหารได้มากขึ้น
    เหมาะสำหรับสัตว์ที่ต้องการอาหารคุณภาพสูงเพื่อการเติบโตและให้ผลผลิตสูงสุด

6.  น้ำมันทานตะวัน ผลิตจากเมล็ดทานตะวัน 100 %
    เป็นน้ำมันที่มีกรดไขมันไม่อิ่มตัวสูงและมีกรดไลโนเลอิคสูง
    ซึ่งเป็นกรดไขมันที่มีประโยชน์ต่อร่างกาย และปลอดภัยต่อสุขภาพของผู้บริโภค
    ส่วนใหญ่ใช้ในอุตสาหกรรมผลิตอาหารทะเลส่งออก เช่น ทูน่าในน้ำมันทานตะวันบรรจุกระป๋อง

7.  กากทานตะวัน เป็นวัตถุดิบอาหารสัตว์ที่ให้โปรตีนและคุณค่าอาหารอื่นๆ
    ทำให้สัตว์มีสุขภาพแข็งแรง ทั้งยังมีไฟเบอร์ซึ่งช่วยในเรื่องระบบขับถ่าย
    สามารถใช้แทนกากถั่วเหลืองในสูตรอาหารสัตว์ได้บางส่วนเพื่อลดต้นทุนค่าอาหาร

บริษัทย่อย

บริษัท พรอดดิจิ จำกัด 

ดำเนินธุรกิจผลิตและจำหน่ายขวดพลาสติก PET เพื่อใช้สำหรับบรรจุอาหารและเครื่องดื่ม
รวมถึงน้ำมันพืชของบริษัทฯ โดยจำหน่ายให้กับทั้งบริษัท และลูกค้าภายนอก คุณสมบัติของขวด PET
มีความเหนียว ใส ทนต่อกรดและด่าง ป้องกันการซึมผ่านของก๊าซได้ดี
ทำให้ถนอมรักษารสชาติของอาหารและคุณภาพของอาหารและเครื่องดื่มได้ดี

แม้ว่าสภาพเศรษฐกิจในปี 2553 ที่ผ่านมาจะค่อนข้างผันผวน แต่บริษัทฯ
ก็ยังสามารถเติบโตได้อย่างน่าพอใจ และสามารถทำกำไรสุทธิได้สูงสุดนับตั้งแต่ก่อตั้งบริษัทฯ มา
ในขณะที่ช่วงปลายปี บริษัทฯ ยังมีการติดตั้งเครื่องจักรเพิ่มเติมกำลังการผลิต
และยังได้รับการรับรองระบบควบคุมคุณภาพ ISO 9001: 2008 และระบบ GMP อีกด้วย

ในอนาคตบริษัทฯ จะยังคงพัฒนาอย่างต่อเนื่อง เพื่อเพิ่มประสิทธิภาพและประโยชน์ใช้สอยมากขึ้น
ซึ่งจะช่วยในการขยายตลาดและฐานลูกค้า

บริษัท น้ำมันบริโภคไทย จำกัด

เป็น ผู้ผลิตและจำหน่ายน้ำมันรำข้าวตรา ” คิง”

บริษัท ไชน่าไทยเวทเจ็ดเทเบิ้ล ออยล์ (อู่ฮั่น) จำกัด

ดำเนินการผลิตและจำหน่ายน้ำมันพืชและกากที่ผลิตจากเมล็ดถั่วเหลืองและเมล็ดเรพซีด(Rapeseed)
มีโรงงานอยู่ที่เมืองอู่ฮั่น มณฑลหู่เป่ย ประเทศจีน โดยมีกำลังการสกัดวัตถุดิบ 700
ตัน/วันและสายการกลั่นน้ำมันพืช 250 ตัน/วัน
น้ำมันพืชที่ผลิตจะขายโดยผู้ซื้อจะนำถังหรือบรรจุภัณฑ์อื่น ๆ มาบรรจุน้ำมันเอง นอกจากนี้
บริษัทยังขายน้ำมันในลักษณะบรรจุภัณฑ์สำเร็จรูปขนาด 20 กิโลกรัม 5 ลิตร 4.5 ลิตร และ 1.8
ลิตร ภายใต้เครื่องหมายการค้า “องุ่น” และ “หัวไท่” (China-Thai) ด้วย
ส่วนกากเรพซีดและกากถั่วเหลืองจะขายให้อุตสาหกรรมอาหารสัตว์ในเมืองที่ตั้งโรงงานอยู่
และขายไปสู่แหล่งเลี้ยงสัตว์อื่น ๆ ในประเทศจีน

ในปีที่ผ่านมา บริษัท ไชน่า ไทย เวทเจ็ดเทเบิ้ล ออยล์ (อู่ฮั่น) จำกัด ได้ปรับโครงสร้างกิจการ
โดยให้บริษัท China Oil and Feed Company Limited เช่ากิจการเป็นการชั่วคราว
ตั้งแต่เดือนมิถุนายน 2553 และ ในเดือนมีนาคม 2554 บริษัทได้ขายเงินลงทุนในบริษัท Thai
Vegetable Oil International Limited ซึ่งเป็นบริษัทย่อย ที่ถือหุ้นใน บริษัท ไชน่า ไทย
เวทเจ็ดเทเบิ้ล ออยล์ (อู่ฮั่น) จำกัด ออกไป ดังนั้น บริษัทจึงไม่มีความสัมพันธ์ใด
กับบริษัทนี้อีกต่อไป

บริษัท ไทย เวทเจ็ดเทเบิ้ล ออยล์ อินเตอร์เนชั่นแนล จำกัด 

เป็นบริษัท Holding Company ที่จัดตั้งขึ้นโดยมีวัตถุประสงค์เพื่อเข้าไปลงทุนในบริษัทต่าง ๆ
ในต่างประเทศ ซึ่งบริษัทได้ขายเงินลงทุนทั้งหมดในบริษัทย่อยดังกล่าว ไปให้กับ บริษัท Shengfeng
International Holdings Ltd. ในเดือนมีนาคม 2554

 โครงสร้างการถือหุ้นของกลุ่มบริษัท

โครงสร้างรายได้

+-----------------+--------+------+-----+----+-----+----+----+-----+
| ประเภทผลิตภัณฑ์    | ดำเนิน  | %การ | 2   | %  | 2   | %  | 25 | %   |
|                 | การโดย | ถือหุ้น | 553 |    | 552 |    | 51 |     |
+-----------------+--------+------+-----+----+-----+----+----+-----+
| รายได้จากกา      |        |      |     |    |     |    |    |     |
| รขายภายในประเทศ |        |      |     |    |     |    |    |     |
+-----------------+--------+------+-----+----+-----+----+----+-----+
| น้ำมันถั่วเหลือง     | TVO    | 100  | 5,  | 2  | 5,  | 2  | 6  | 27  |
|                 |        |      | 646 | 7. | 276 | 3. | ,3 | .03 |
|                 |        |      |     | 25 |     | 46 | 74 |     |
+-----------------+--------+------+-----+----+-----+----+----+-----+
| อุต              | TVO    | 100  | 12, | 6  | 12, | 5  | 12 | 54  |
| สาหกรรมอาหารสัตว์ |        |      | 734 | 1. | 751 | 6. | ,8 | .63 |
|                 |        |      |     | 45 |     | 70 | 79 |     |
+-----------------+--------+------+-----+----+-----+----+----+-----+
| อื่นๆ             | TVO    | 100  | 958 | 4. | 734 | 3. | 9  | 4   |
|                 |        |      |     | 62 |     | 26 | 70 | .12 |
+-----------------+--------+------+-----+----+-----+----+----+-----+
| รายได้จากกา      |        |      |     |    |     |    |    |     |
| รขายในต่างประเทศ |        |      |     |    |     |    |    |     |
+-----------------+--------+------+-----+----+-----+----+----+-----+
| น้ำมันและกาก      | TVO    | 100  | 939 | 4. | 1,  | 5. | 7  | 3   |
|                 |        |      |     | 53 | 182 | 26 | 10 | .01 |
+-----------------+--------+------+-----+----+-----+----+----+-----+
|                 | TVO    | 65   | 445 | 2. | 2,  | 1  | 2  | 11  |
|                 | CHINA  |      |     | 15 | 545 | 1. | ,6 | .21 |
|                 |        |      |     |    |     | 32 | 42 |     |
+-----------------+--------+------+-----+----+-----+----+----+-----+
| รวมทั้งสิ้น         |        |      | 20, | 1  | 22, | 1  | 23 | 100 |
|                 |        |      | 722 | 00 | 488 | 00 | ,5 |     |
|                 |        |      |     |    |     |    | 75 |     |
+-----------------+--------+------+-----+----+-----+----+----+-----+

เป้าหมายการดำเนินธุรกิจ

  บริษัทมีเป้าหมายในการดำเนินธุรกิจ ดังนี้

1.  การรักษาความเป็นผู้นำในตลาดกากถั่วเหลือง และน้ำมันถั่วเหลือง

2.  ให้บริการ และส่งมอบสินค้าอย่างรวดเร็วและตรงเวลา

3.  พัฒนาคุณภาพของสินค้าทุกชนิด

4.  ดูแลสังคมและสิ่งแวดล้อม